Møtereferat driftsstyre F21

|  |  |
| --- | --- |
| Til stede: | Asbjørn Aas (MDG), Olav Øwre (Rødt), Gro Bratteli Jamholt (AP) *forfall*, Bhanu Thapar (foreldrerepresentant vgs, nestleder) *forfall*, Torgeir Kristiansen (foreldrerepresentant gs, leder), Lisbeth Verpe, Ragnar Bjorå, (representanter ansatte), Ali Tayab Chaudry, Ulrikke Lijing Grønmo Falck (elevrådsledere), Mari Indregard (rektor), Margareth Tomren (ass.rektor gs), Niklas Brinchmann (ass.rektor vgs) *forfall* |
| Sted: | Fyrstikkalleen skole |
| Møtegruppe: | Driftsstyret |
| Møtetid: | 08.12.2021 kl. 17.00 |
| Møtested: | Møterom administrasjon 2.etg (inng. resepsjon over kantina) |
| Telefon: | 23463700 |
| Ref: | Mari Indregard |

**Saksliste:**

**Sak 35/21** Godkjenning av dagens innkalling, redigert møtereferat fra 22.09.2021 og møtereferat fra 03.11.2021.

Godkjent

**Sak 36/21 Info v/ rektor**

* Kantinedrift
  + Kontrakten vi har nå er foreldet, må konkurranseutsettes og fornyes.
  + F21 får bistand fra Utdanningsadministrasjonen v/Andreas Grotterød (jus-teamet) i anskaffelsesprosessen.
* Korona-skole:
  + Julebord ansatte utsatt​
  + Juleavslutning elever flyttet fra kantina til TV-studio​
  + Mye sykdom, stort vikarbehov
  + Utfordringer bemanningssituasjon, mye sykdom/karantene i personalet.
  + Skolen har lyst ut stillinger som tilkallingsvikarer
    - Ansetter 3 faste vikarer (midlertidige stillinger) som møter opp på skolen hver morgen og kan ta vikartimer ved akutt behov.
* Kommunerevisjon
  + F21 har høsten 2021 vært en av tilfeldig utvalgte skoler for gjennomgang av rutiner knyttet til lønn, innkjøp og inntekter.
  + Kommunerevisjonen hadde ingen anmerkninger for praksis på F21.

**Sak 37/21 Informasjon/innspill fra elevrådsledere**

Elevrådet ønsker 50 000 kr avsatt i neste års budsjett. Dette skal brukes på sosiale aktiviteter for elevene på skolen. F.eks i forbindelse med høytider og sportslige arrangementer. Rektor og ass.rektor stiller seg bak forslaget. Det samme gjør resten av DS.

**Sak 38/21 Strategisk plan for F21.**

Se velagte powerpoint for detaljer. NB! Dette er førsteutkast. Kommer konkretiseringer og risikovurderinger.

Merk: Grunnet pandemisituasjonen gis skolene anledning til å utsette innsendelse av strategisk plan for 2022 til 20. februar.

**Sak 39/21 Tilsyn statsforvalter**

Endelig tilsynsrapport. Informasjon og handlingsplan.

Skolen samarbeider tett med UDA for å lukke 13 avvik. Avvikene går i hovedsak på å dokumentere bedre, ha gode varslingsrutiner til rektor samt kompetanseheving på å iverksette treffende, forskningsbaserte tiltak i skolemiljøsaker.

Se vedlagte powerpoint for detaljer.

**Sak 40/21 Saker til eventuelt**

Meldt av lærerrepresentant Ragnar Bjorå

* Ønsker at DS skal søke UDA om ekstra midler til ansettelse av ekstra kontormedarbeider. Mener arbeidsbyrden på kontormedarbeidere på F21 er større enn på andre skoler da vi har er 2 skoleslag og har flere administrative systemer enn andre skoler.
* F21 ved rektor utarbeider et underlag til neste DS. Ønsker at UDA foretar en evaluering av modellen 8.-13.-skole.